經數: 一七九一

經名: 注大乘入楞伽經卷第二

頁數: 四四一

上              欄

注大乘入楞伽經卷第二

云何象馬獸因何而捕取云何卑陋人願佛爲

我說  問象馬等獸. 因何捕取遞相殺戮. 及

問卑陋賤人. 何業所致

云何六時攝云何一闡提女男及不男此□云

何生 上句問外道有六節爲師. 又云西域兩

月爲時. 年分六節. 次句問一闡提. 如下一闡提

中別答. 次句問黃門男女. 如正法念經所明

云何修行進云何修行退  問學者修行云何

而有進退之異

瑜伽師有幾令人住其中  瑜□此云相應.

謂與一切乘境行果等相應也. 如瑜□師地

論五分十七地中所明

衆生生諸趣何形何色相富饒大自在此復何

因得  問衆生諸趣形相富饒自在之因

云何釋迦種云何甘[&FFFF]#種問如來世俗種姓

事在他經. 略如釋迦譜方誌等所明

仙人長苦行是誰之敎授問仙人修苦行.

譯得長生. 彼師以何法. 敎授弟子

何因佛世尊一切刹中現異名諸色類佛子衆

圍繞 問佛於處處應物現形. 凡聖圍繞. 何

因如是

何因不食肉何因令斷肉食肉諸衆生以何因

故食  問食肉制斷食肉因緣. 如下斷食肉

中別答

何故諸國土猶如日月形(至)□□細腰鼓 問

世界形相差別不同者. 明唯心所造故也. 華

中              欄

嚴經云. 種子差別故. 果實生不同. 行業若干

故. 佛刹種種異. 具如世界成就品所明. 因陀

羅者. 卽帝釋別名也

云何變化佛云何爲報佛眞如智慧佛願皆爲

我說問佛名義也. 隨機赴感應化佛. 酬其

往因名報佛. 體性無二眞如佛. 本覺顯照智

慧佛

云何於欲界不成等正覺(至)誰當持正法  問

盧舍那佛. 成菩提界. 及問涅槃後誰持正法.

略如摩訶摩耶等經. 及付法藏傳所明

世尊住久如正法幾時住問如來住世久近

及正法住時分長短

悉檀有幾種諸見復有幾上句問悉檀. 此

云義宗. 下句問世諦諸見. 又天台宗有四悉

檀. 一世界. 二對治. 三爲人. 四第一義. 故云

若失四悉檀意. 自行化他皆名著法. 若得四

悉檀意. 自他俱無著

何故立毘尼及以諸比丘 毘尼是戒. 比丘

於此戒中. 分分得解脫也

云何得世通云何得出世問世間五通. 及

出世六通. 云何而得. 言六通者. 謂天眼. 天

耳. 他心. 宿命. 神足. 漏盡也. 此六該三乘人.

但深淺明昧有異. 世間通無漏盡. 雖分得前

五. 亦唯有漏攝

復以何因故心住七地中問七地心量地.

謂功用位極也. 意該前後

僧伽有幾種云何成破僧 問僧有幾種. 意

明眞僞. 及問破壞僧令不和合. 獲大罪報. 又

或說二種僧. □磨僧. 法輪僧. 或說三種僧. 和

下              欄

合僧. 假名僧. 眞實僧. 或說四種僧. 有羞僧.

無羞僧. 啞羊僧. 眞實僧也. 破壞僧義. 如雜心

所說

云何爲衆生廣說醫方論問世出世間醫方

論也. 各有多方. 故云廣說

何故大牟尼唱說如是言造葉拘留孫拘那含

是我餘經有此言. 故大慧問之. 謂化[&FFFF]#有

殊. 德體無異. 如下四等中別答

何故說斷常及與我無我何不常說實一切唯

是心問如來何不常爲衆生說眞實法. 而

復爲衆生說斷說常. 說我無我. 妄想心量法

何爲也. 如下未來世有諸邪智已下別答

云何男女林訶梨菴摩羅  問世間果實何故

不同也. 訶梨者呵梨勒果. 菴摩羅者阿摩勒

果

□羅娑輪圍及以金剛山(至)願佛爲我說輪

圍亦云鐵圍. 乾□婆者諸天樂神也. 後二句

總結請也

爾時世尊聞其所請(至)當次第說卽說頌言

聞大慧能問如是微妙心法. 故[&FFFF]#善哉. 誡令

審諦. 無以生滅心行聽實相法也. 自後凡三

十九偈. 皆如來爲說

若生若不生涅槃及空相流轉無自性  言大

慧上正問有爲生法無爲不生法. 涅槃虛空

刹那流轉法. 皆是妄想所現. 各無自性

波羅蜜佛子聲聞□支佛外道無色行言上

所問. 正是人及人所行法也. 佛子聲聞緣

覺外道是人. 諸波羅蜜是三乘人所行法. 無

色行是外道所行法. 言此人及人所行法. 皆

經數: 一七九一

經名: 注大乘入楞伽經卷第二

頁數: 四四二

上              欄

以無自性結之. 此佛略答之微旨也

須彌巨海山洲渚刹土地  自下八行半偈.

是如來次第牒領大慧百八句問也. 須彌山

在大海中. 故言須彌巨海山. 牒領上須彌也.

巨海者上問中無. 洲渚刹土地. 領上土地

星宿與日月天衆阿修羅(至)滅及如意足  修

羅力. 如意足. 上問中無. 義應有也

菩提分及道禪定與無量(至)心生起言說  諸

蘊及往來. 領上衆生生諸趣. 心生起言說. 領

上誰起於語言

心意識無我五法及自性(至)衆生有無有  大

種上無文. 一佛. 領上迦葉等是我. 衆生有無

有. 領上我無我

象馬獸無因云何出捕取(至)伎術諸明處唯

心無境界. 領上一切唯是心. 餘皆牒領上問

須彌諸山地巨海日月量上中下衆生身各幾

微塵須彌諸山地已下凡九偈. 言大慧旣

問名相. 何以不問諸山大海. 日月星宿衆生

刹土. 及由旬. 斗斛斤兩四大諸根. 如是塵量

所成. 旣言我名大慧通達大乘. 何故不問此

下正微塵積聚數量之名. 意爲問有不周. 又

爲遣物情計. 諸物旣積微所成. 何有體性

一一刹幾塵一一弓幾□(至)□羊毛□麥  言

最細微塵名[&FFFF]#女塵. 七[&FFFF]#女塵成一羊毛頭

塵. 七羊毛頭塵成一隙中塵. 七隙中塵成一

□. 七□成一□. 七□成一□麥. 七□麥成一

指. 一十二指成一[&FFFF]#. 兩[&FFFF]#成一□. 四□爲一

弓. 五百弓名一拘樓舍. 十拘樓舍名一由旬.

三千大千世界爲一化佛刹. 謂此等諸法. 皆

中              欄

積微成體. 何故不問各具幾塵所成

半斗與一斗是各幾□麥(至)是等各幾數  此

皆是梵家積斗斛之名. 或云千萬那由他. 名

頻婆羅

幾塵成芥子幾芥成草子(至)云何不問我  此

上皆是如來說也. 言如是名相亦應問

云何得財富云何轉輪王云何王守護云何得

解脫從此以下凡二十偈 . 復領大慧所問.

財富. 領上富饒

云何長行句□欲及飮食(至)何因種種味  種

種味. 上問中無

女男及不男佛菩薩嚴飾(至)云何有因作    無

因作有因作. 領上二俱異

云何轉諸見云何起計度(至)云何起三昧 斷

諸想. 領上云何爲想滅. 起三昧. 領上云何從

定覺

破三有者誰何處身云何(至)及所問非我  無

身我. 領上無衆生. 相云何. 領上何因建立相.

非我. 領上無成無我

云何爲胎藏及以餘支分(至)聰明魔施設 施

設. 牒上云何唯假設. 聰明魔. 上問無

云何樹行布是汝之所問(至)汝今咸問我從

初地至七地是有心地. 觀三界心意識量. 此

者結上百八句. 於餘義者. 微塵積數等. 皆是

三界妄想相. 是七地所觀法. 故言云何使其

心得住七地中. 汝今咸問我. 總結所牒文

如先佛所說一百八種句(至)佛子應聽受  先

佛所說. 離見相句. 皆與實 相不相違背. 自然

遠離諸惡見過. 亦離世間言所成法都無實

下              欄

義. 當爲汝說. 誡令諦聽. 故龍勝云. 聽者端視

如渴飮. 一心入於語義中. 聞法誦躍心悲喜.

如是之人可爲說

爾時大慧菩薩摩訶薩(至)常句非常句  自下

如來約心眞如門答也. 言衆生於眞實無生

上. 妄起生見. 本自非生. 故云生句非生句. 若

有生法可言有常. 以生無故則無有常. 故云

常句非常句. 此二句旣爾. 餘諸句類皆以下

句遣上句. 妄見若無. 則眞實自現

相句非相句住異句非住異句  爲成生句相

從而來. 住異二句. 上問中無. 本無今有名生.

法非凝然名異. 法有暫用名住

刹那句非刹那句(至)□句非□句  上無中句.

凡有三常. 一外道計四大性常. 二業習氣相

續得果不斷故常. 三如來藏體眞常住故常.

此三常皆愚夫虛妄見. 舊注凡有三常不同

緣句非緣句因句非因句(至)方便句非方便句

大煩惱有六. 隨煩惱二十. 上無方便文

善巧句非善巧句(至)三輪句非三輪句  願句

三輪句. 上無文

標相句非標相句有句非有(至)水句非水句

如□河一水四見不同

弓句非弓句大種句非大種句(至)果句非果句

諦句牒上如實句. 果句上無文

滅句非滅句起句非起句(至)相句非相句  相

有三種. 謂體相標相法相. 前是形色體相. 次

是標相. 此則法相

支分句非支分句禪句非禪句(至)記句非記句

攝受句記句. 上無文

經數: 一七九一

經名: 注大乘入楞伽經卷第二

頁數: 四四三

上              欄

一闡提句非一闡提句(至)味句非味句 味句

上無文

作句非作句身句非身句(至)因果句非因果句

有爲句因果句上無文

色究竟句非色究竟句(至)種種句非種種句

種種句上無文

演說句非演說句(至)文字句非文字句  住持

句. 心那譯云處句也上約心眞如門. 總答

一百八句. 皆言非者. 如馬鳴云. 當知眞如自

性. 非有相. 非無相. 非非有相非非無相. 非有

無俱相. 非一相. 非異相. 非非一相非非異相.

非一異俱相. 從本已來. 一切染法. 及一切衆

生以有妄心念念分別. 皆不相應故. 卽是眞

心常□不變. 淨法滿足. 亦無有相可取. 以離

念境界. 唯證相應故

大慧此百八句(至)汝及諸菩薩摩訶薩應當修

學  此是結勸. 諸菩薩等. 應當如是學菩薩

道. 修菩薩行. 擧先佛者. 皆發明誠信故

大乘入楞伽經集一切法品第三

釋此品有四門. 一來意二解妨難. 三釋名. 四

釋文. 初來意者. 上品明總問答竟. 此下諸品

皆別問答. 故次來也. 二解妨難云. 一百八句

旣已總明. 何故下諸品一一別問. 詞意皆不

出總中. 豈非繁重乎. 答總別該攝. 斷常之見

方銷. 眞俗圓融. 去取之情始絶耳. 三釋名者.

論依一心開二門. 上品已明心眞如門. 總攝

一切法. 此品卽明心生滅門. 總攝一切法生

一切法. 以是二門不相離故. 論云心生滅者.

依如來藏故有生滅心. 所謂不生不滅與生

中              欄

滅和合. 非一非異. 名爲阿賴耶識. 此識有二

義. 能攝一切法生一切法. 云何二義. 一者覺

義. 二者不覺義. 所言覺義者. 謂心體離念離

念相者等虛空界. 無所不遍. 法界一相. 卽是

如來平等法身. 依此法身說名本覺. 依本覺

故而有不覺. 乃至三細六[&FFFF]#升比苦海. 依不

覺故說有始覺. 又以覺心源故名究竟覺. 不

覺心源故非究竟覺. 是故十法界中若聖若

凡. 若因若果. 依正染淨擧在是矣. 故名集一

切法品. 次經文下卽正釋文

爾時大慧菩薩摩訶薩(至)諸識有幾種生住滅

從此品訖斷食肉凡十四品. 明別問答. 故

品品多云重白世尊. 今此首章. 卽別問答心

意識也. 謂初刹那識異於木石. 生得染淨. 各

自能爲無量無數染淨識本. 從初刹那不可

說劫. 乃至金剛喩定. 經一刹那. 有不可說不

可說識. 生諸有情色心二法者. 則有染有淨.

有生有滅. 此識約生滅門中. 有幾種生住滅

(然遠劫無始*何名爲初耶. 謂此卽是忽起一念之時. 妄念違眞. 名爲初識. 非是過去有識

創起名爲初識也)

佛言大慧諸識有二種生住滅非臆度者之所

能知  眞如妙性. 本自無生. 一念隨緣. 事分

起盡. 卽是眞心不守自性. 隨無明緣成於諸

識. 生住異滅. 此非凡小及因位菩薩智慮所

知. 故論云. 依無明熏習所起識者. 非凡夫二

乘智慧所覺. 乃至菩薩究竟地. 不能盡知. 唯

佛窮了

所謂相續生及相生相續住及相住相續滅及

相滅  相續卽流注也. 一本亦云流注. 言流

注者. 唯目第八識. 三相微隱(卽業相轉相現相也. 如起信論所明)

下              欄

種現不斷. 名爲流注. 由無明緣初起業識. 故

說爲生. 相續長劫故名爲住. 到金剛定. 等覺

一念斷本無明. 名流注滅. 相生住滅者. 謂餘

七識心境[&FFFF]#顯. 故名爲相. 雖七緣八. 望六爲

細. 具有四惑. 亦名[&FFFF]#故. 依彼現識自種諸境

緣合生七. 說名相生. 長劫熏習名爲相住. 從

末向本漸伏及斷. 至七地滿. 名爲相滅. 依前

生滅立迷悟依. 依後生滅立染淨依. 後短前

長事分二別. 卽是流注生住滅. 相生住滅也

諸識有三相謂轉相業相眞相上雖答云諸

識有二種生住滅. 未辨何識爲生滅. 此復言

三種相. 欲簡諸識之中有生滅不生滅者. 言

眞相者. 如來藏心在纏不染. 性自神解. 名自

眞相. 根本無明起靜令動. 動爲業識. 卽是賴

耶極微細相. 名爲業相. 轉相者. 依前業相. 轉

成能緣及所緣境. 生七轉識. 同名轉相. 又從

靜起動名之爲業. 從內趣外名之爲轉. 如來

藏心不可增減. 名爲眞相. 亦名眞識. 然雖三

相名殊. 同是一心隨緣不變之二義也. 謂眞

心不變卽隨緣. 故名轉相業相. 以隨緣卽不

變故名眞相. 論云是心從本已來自性淸淨.

爲無明所染有其染心. 是不變卽隨緣也. 又

云雖有染心□常不變. 是隨緣卽不變也

大慧識廣說有八略則唯二謂現識及分別事

識如來上明諸識有三種相. 是已處中說

故. 而此又明諸識廣略者. 以衆生根行不等.

受解緣別故也. 言廣說有八者. 一曰眼識了

別於色. 二曰耳識了別於聲. 三曰鼻識了別於

香四曰舌識了別於味. 五曰身識了別於觸.

經數: 一七九一

經名: 注大乘入楞伽經卷第二

頁數: 四四四

上              欄

六曰意識了別諸法. 七曰末那識(此云染汚意)□審

思量. 唯緣藏識見分. 亦名傳送識. 八曰阿賴

耶識(此云藏識)謂此八識. 各是衆生無始已來. 不了

自心. 隨妄緣起. 於中第八是其根本. 頓變根

身器界種子. 轉生七識. 各能變現自分所緣.

(所緣卽境也. 色是眼識自分所緣. 乃至三境是阿賴耶識自分所緣. 終無心外法能與心爲

緣. 但是自心生. 還與心)

(爲相)此八識外實無我法. 問曰如何變耶. 答曰

我法分別熏習力故. 諸識生時變似我法. 六

七二識無明覆故. 緣此執爲實我實法. 如患

夢者. 患夢力故心似種種外境相現. 夢時執

爲實有外境. 寤來方知唯夢所變. 我此身相.

及外世界色空等法. 亦復如是. 唯識所變. 迷

故執有我及諸法. 悟來方知唯心識變. 以如

實知無前境界故. 種種方便起隨順行. 轉八

識成四智菩提. 安住□藏. 究竟涅槃. 故曹溪

云. 大圓境智性淸淨. 平等性智心無病. 妙觀

察智見非功. 成所作智同圓鏡. 五八六七果

因轉. 但轉其名無實性. 若於轉處不留情. 繁

興永處那伽定. 卽此轉識成智義也略則

唯二. 謂現識及分別事識者. 心那譯本云. 略

有三種. 於現識上加一眞識也. 若作三種釋

者. 眞謂性淨本覺. 現謂賴耶現識. 餘七俱名

分別事識. 雖第七識不緣外塵. 緣第八故. 亦

名分別事識. 眞謂本覺者. 卽識實性也. 此譯

卽云. 現識屬賴耶. 分別事識屬前六識. 不言

第七者. 謂第七末那計內爲我. 屬賴耶. 計外

爲我所屬前六識. 眞卽識實性. 亦屬賴耶淨

分. 是故但云略則唯二. 與處中說. 數無相

濫

中              欄

大慧如明鏡中現諸色像現識亦爾 此擧喩

合以明現識也. 謂現識如鏡. 所現境界如像.

故起信云. 三界虛僞唯心所作. 離心則無六

塵境界也. 又云第八藏識爲依止故. 轉生七

識. 於中第六造引滿業. 感總別報. 如鏡現像.

女釐不差. 言總別報者. 一謂總報. 屬第八識.

二謂別報. 在前六識. 且以有漏善業言之. 如

持五戒招得人身. 是總報業. 由於因中有瞋

忍等. 於人總報而有姸醜等. 名別報業. 亦名

引滿業. 卽能招第八引異熟果. 名爲引業. 能

招第六滿異熟果. 名爲滿業. 然其引業能造

之思. 要是第六意識所起. 若其滿業. 能造之

思從五識起. 雖造滿業亦非自能. 由意識引

方能作故. 其第七識唯有俱生惑智二障. 業

障報障. 彼七俱無. 雖具四惑. 但緣內故. 屬於

有覆無記性攝. 則不能造善惡二業. 唯前六

識起惑造業. 業成難逃. 感諸異報. 如鏡現像

不漏絲女. 故楞嚴云. 六識造業. 所招惡報從

六根出也. 或注此經指第七識而爲能造善

惡業者. 敎無明文(唯宗鏡錄七十三卷首一處因憑古注. 而云七識造業. 又與本錄節次)

(引經論義明諸識處皆相違. 斷可見也)

大慧現識與分別事識此二識無異相互爲因

言賴耶現識. 及分別事識無異相. 皆由最

初一念爲緣. 令眞如心不守自性. 隨緣成有.

諸識熏習. 更互爲因. 流轉不息. 故華嚴云. 眼

耳鼻舌身. 心意諸情根. 以此常流轉. 而無能

轉者. 彼疏釋云. 言以此者. 謂以上八識自爲

能所熏. 展轉爲因. 而常流轉. 無別我人. 故云

無能轉者. 又云識外無法亦爲無者. 故曰此

下              欄

二識無異相互爲因也

大慧現識以不思議熏變爲因(至)戱論習氣爲

因此又廣明諸識生住因也. 通而言之. [&FFFF]#

細二識皆依無明住地而起. 以根本無明. 動

彼靜心而起細識. 依此細識轉起[&FFFF]#心. 故以

無明通爲其本. 若別言之. 依無明爲因. 生三

細不相應心. 依境界爲緣. 生三[&FFFF]#相應心. 故

云[&FFFF]#細二識. 各具二因. 方得生住. 言不思議

熏者. 謂無明能熏眞如. 不可熏處而能熏故.

名不思議熏. 又熏則不熏. 不熏之熏. 名不思

議熏. 言不思議變者. 謂眞如心受無明熏. 不

可變異而變異. 故名不思議變. 又變卽不變.

不變之變. 名不思議變. 勝□經云. 不染而染

難可了知者. 謂此不思議也. 然此熏變. 甚微

且隱. 故所起現識行相微細. 於中亦有轉識

業識. 擧[&FFFF]#顯細. 故但云現識. 卽起信云不相

應心言分別境界者. 卽是現識所現種種境

界. 還能動彼心海. 起諸事識之浪也. 言無始

戱論習氣者. 卽彼和合心海之中. 妄念戱論

習氣. 無始已來熏習不斷. 未曾離念. 故此境

界及妄念戱論. 熏動心海種種識生. 以妄念

及境界. [&FFFF]#而且顯. 故所起分別事識行相[&FFFF]#

顯. 卽起信云相應心也. 此謂現識依不思議

熏故得生. 依不思議變故得住. 分別事識依

境界故得生. 依心海故得住也  上佛言諸

識有二種生住滅已下至此. 謂無明熏習眞

如成染緣起也. 故論云當知無明能生一切

染法. 一切染法皆是不覺相故

大慧阿賴耶識虛妄分別(至)是名相滅  自下

經數: 一七九一

經名: 注大乘入楞伽經卷第二

頁數: 四四五

上              欄

明若達妄源成淨緣起也. 言阿賴耶識和合心

海中. 妄念分別種種習氣若滅. 卽一切根識

滅. 言一切根者. 謂意根起識而能分別一切

諸法. 名一切根識. 卽第六意識. 及所依第七

末那現行識相滅. 名相生住滅識滅也. 所言

種種習氣者. 約唯識宗. 說諸習氣總有三種.

一名言習氣. 謂有爲法各別親種. 名言有二.

一表義名言. 卽能詮義音聲差別. 二顯境名

言. 卽能了境心心所法. 隨二名言所熏成種.

作有爲法各別因緣. 二我執習氣. 謂虛妄執

我我所種. 我執有二. 一俱生我執. 卽修所斷

我我所執. 二分別我執. 卽見所斷我我所執.

隨二我執所熏成種. 令有情等自他差別. 三

有支習氣. 謂招三界異熟果種. 有支有二. 一

有漏善. 卽是能招可愛果業. 二諸不善. 卽是

能招非愛果業. 隨二有支所熏成種. 令異熟

果善惡趣別. 諸說習氣. 皆准應知

大慧相續滅者(至)謂自心所見分別境界 言

所依因及所緣滅卽相續滅者. 謂所依無始

根本無明習氣因滅. 及所緣妄境界染法緣

滅. 卽微細流注生住滅識滅也. 言所依因. 謂

無始戱論習氣. 所緣謂自心所見分別境界

者. 經自牒釋所滅無明. 及妄境界爲因緣義

也. 故論云以無明滅故心無有起. 以心無起

故. 境界隨滅. 以因緣俱滅故. 心相皆盡. 名得

涅槃. 成自然業

大慧譬如泥團與微塵(至)金莊嚴具亦復如是

此引二喩. 喩上染淨二緣起也. 一謂眞妄

體非一異. 二但妄滅而眞不亡. 義如次文釋

中              欄

之

大慧若泥團與微塵異者(至)泥團微塵應無分

別若言泥團與微塵實異者. 泥團應非微

塵所成. 而實彼成. 故不可言異也. 若實不異

者. 則泥團與微塵應無分別. 旣其因果[&FFFF]#細

有殊. 亦不可言一也

大慧轉識藏識若異者(至)然彼眞相不滅  以

法合喩. 明非一異也. 謂諸轉識與藏識若異

者. 依無明風熏動之時. 藏識之體應不隨緣.

則墮常過. 然如來藏藏識是善不善因非不

隨緣也. 若不異者. 轉識滅時藏識亦應滅. 則

墮斷過. 然藏識眞相竟不滅爾. 故起信云. 以

一切心識之相. 皆是無明. 無明之相. 不離覺

性. 非可壞. 非不可壞. 如大海水. 因風波動

水相風相. 不相捨離. 而水非動性. 若風止滅

動相則滅濕性不壞故. 如是衆生自性淸淨

心. 因無明風動. 心與無明. 俱無形相. 不相

捨離. 而心非動性. 若無明滅相續則滅智性

不壞故

大慧識眞相不滅(至)卽不異外道斷滅戱論

如下經云. 如來藏爲無始虛僞惡習所熏. 名

爲藏識. 故論云不生不滅. 與生滅和合. 非

一非異. 名爲具分賴耶藏識. 是以此藏識中.

不生不滅淨分眞相竟不滅. 但生滅染分業

相滅也. 若眞相滅者. 藏識實性亦應滅爾若

藏識實性滅. 則與外道斷滅見同. 是故論云.

所言滅者. 唯心相滅. 非心體滅. 又云唯癡滅

故. 心相隨滅. 非心智滅

大慧彼諸外道作如是說(至)卽無始相續識滅

下              欄

謂諸外道. 見身壞命終. 六識不能取境. 一

生相續識隨四大緣離散之時. 卽計無始相

續識永滅. 更無業報受生相續. 是故名爲墮

落斷見. 故下偈云. 色識雖轉滅. 而業不失壞.

令於諸有中. 色識復相續若色識轉滅. 諸業

失壞者. 是則無生死. 亦無常無常. 卽斷常二

見亦俱離也. 豈同外道妄計斷滅耶

大慧彼諸外道說相續識(至)唯說作者爲生因

故諸外道說. 六根能取境界之六識. 執從

神我邪因等生不說眼等諸識. 從色等因緣

生. 唯計作者爲生因故. 故名外道

作者是何彼計勝性丈夫自在時及微塵爲能

作者勝性亦云勝妙. 是生梵天之天主也.

丈夫卽我之別名. 自在謂大自在天. 及計

時節微塵等爲能作者. 更餘異計. 如下廣

說

復次大慧有七種自性(至)緣自性成自性自

下重明染淨二緣眞妄識體. 此七自性. 成上

妄識生滅身也. 謂煩惱體性. 能集善惡等業.

故名煩惱爲集自性. 旣有集因. 必有未來苦

果性. 故言性自性. 旣有苦果. 必有形相. 故

言相自性. 旣有形相. 卽從四大種生. 故言大

種自性. 旣有四大. 卽從因緣所成. 故言因自

性. 緣自性. 成自性. 然妄無別體. 隨所執得

名

復次大慧有七種第一義(至)如來自證智所行

第一義諦道理無二. 爲人不同證有優劣.

此七成上眞識不生不滅法身也. 所行. 一本

作境界. 卽所行境界也. 謂發心菩薩. 緣第一

經數: 一七九一

經名: 注大乘入楞伽經卷第二

頁數: 四四六

上              欄

義法性如來藏心. 故名心所行勝解行地菩

薩等. 各起十種智慧. 緣於眞如. 故名智所行

初地菩薩. 正證眞如. 見二種無我. 故名二見

所行. 八地菩薩起二乘. 超七地. 故名起二見

所行. 十地超九地. 九地名一子地. 後二所行

卽佛地也

大慧此是過去未來現在(至)法自性第一義心

此七種第一義. 是三世諸佛所證第一義

法性. 如來藏心. 非緣慮妄識也

以此心成就如來世間出世間最上法自下

明眞心之德用也. 以有此第一義心. 故能成

就如來法身. 及世出世間. 最上菩提涅槃淨

妙等一切諸法. 若無此心. 則不能成

以聖慧眼入自共相種種安立不與外道惡見

共言以聖慧眼. 入一切法自相共相種種

安立. 唯是一心. 其所安立悉令悟. 入佛之知

見. 不與外道惡見同. 又云此七種第一義心.

是聖人慧眼所見. 建立七種不同爲自相. 共

成法身爲共相餘義如上說

大慧云何爲外道惡見(至)見有見無而起言說

此徵釋惡見. 謂彼外道等. 不知境界一切

諸法. 皆是自心分別所現. 於自性第一義說

爲有無

大慧我今當說若了境如幻(至)及無知愛業緣

佛說若了自心所現境界. 如幻不實. 則一切

妄想等悉滅也. 言三有苦者果也. 無知謂無

明也. 愛謂煩惱也. 業謂有漏善惡等業也. 是

三皆因也. 故論云. 若離妄念. 則無一切境

界之相. 唯一眞心矣

中              欄

大慧有諸沙門婆羅門(至)依緣生住有已卽滅

言起邪見人. 不越在家出家二衆也. 亦二

乘外道二衆也. 非有者謂計虛空自然爲因

也. 及有者. 謂計微塵世性自在天等爲因也.

卽是計無因邪因爲能生因也. 於正因果外.

計顯現諸物. 依時而住. 皆外道所計也. 或計

五蘊. 十八界. 十二處. 依因緣生住. 無常變

異. 生已卽滅. 不了常住眞心. 卽二乘所計也.

皆迷自心所現耳

大慧彼於若相續若作用(至)不見根本故  此

牒破也. 言若相續者. 卽總牒其因果不斷也.

若作用者. 卽牒其生滅之間暫有用也. 若諸

有. 若陰界入滅名涅槃. 若趣向涅槃名道. 若

有漏諸業. 若修道所得名果. 若冥初等二十

五諦. 上皆牒計也. 言是破壞斷滅論者. 破計

也. 謂外道無種生. 卽是破壞因果也. 又言從

有種生. 生已滅. 名斷滅論也. 言何以故等者.

徵結也. 謂上妄計卽體非有故云不得現法

故. 何獨現計本無. 窮其初因亦不可得. 故

云不見根本故

大慧譬如甁破不作甁事又如□種不能生芽

次引喩明. 言如甁已破. 不作甁用事. 以譬

無種則無法. 不作陰界入因事. 又如雖有□

種不作芽事. 以譬雖有自在天等爲種. 不能

作陰界入相續生因事

此亦如是若陰界處法(至)但是自心心虛妄所

見  後言法合也. 以上二因不成故. 卽無陰

界入性可滅. 今外道說有陰界入性. 言三世

中滅得涅槃者. 是自心妄想也. 彼陰界入無

下              欄

相續生. 以有種無種不成因故故言但是自

心虛妄所見

復次大慧若本無有識(至)而作事業悉空無益

言重復次於前文. 破轉計也. 謂彼轉計所

生. 與無種有種三緣和合而生者. 龜應生毛.

沙應出油. 然龜本無毛. 沙本無油. 合亦不

生. 三緣體空. 如何生果. 汝宗則壞. 違決定義

者. 喩斥不成. 故言宗壞. 以違汝決定能生之

義. 又於一相中妄計. 三緣. 違我大乘決定之

義. 所作事業悉空無益者. 事卽是果. 業乃是

因. 言因果事業. □唯妄說都無實義

大慧三合爲緣是因果性(至)熏習餘氣作如是

說此牒示其過也. 謂彼外道以三合爲緣.

是因果性. 可說爲有成三世法. 此卽邪謬相

承. 及自惡見作是說耳

大慧愚癡凡夫惡見所□(至)妄稱一切智說

言凡夫外道. 爲惡見迷醉所□. 不能自知愚

癡無智. 妄稱一切智說. 外道指六師爲一切

智人. 二乘執權智爲實智也

大慧復有沙門婆羅門(至)如是思惟□住不捨

自下言正見人. 觀一切法皆無自性. 如幻

夢等. 不離自心. 無能所取及生住滅. 如是觀

察無有間斷. 是名正觀

大慧此菩薩摩訶薩(至)轉依次第成如來身

此菩薩摩訶薩者. 卽上正見沙門婆羅門也.

行無相道者. 謂萬行齊修三輪體寂也. 漸昇

諸地者. 謂初登歡喜地. 乃至第七遠行地也.

證無生法者. 謂得無功用道登第八不動地

也. 入金剛喩三昧者. 謂初地菩薩創得無分

經數: 一七九一

經名: 注大乘入楞伽經卷第二

頁數: 四四七

上              欄

別智. 斷異生性障. 二地至十地菩薩如實修

行. 漸斷諸障增勝功德. 第十一地等覺菩薩

金剛喩定頓斷俱生二障種子也. 轉依次第成

如來身者. 卽等覺後念解脫道斷二障習氣.

卽得如來無上菩提. 及大涅槃. 二轉依果也.

一謂轉染得淨. 二謂轉迷得悟. 又菩提名生

得. 二障障不生1今斷障得生. 涅槃名顯得.

本性淸淨客塵□故. *今斷而彼顯. 轉依位別

通有六種. 故云轉依次第成如來身也. 餘義

如文可以意得

大慧菩薩摩訶薩(至)於自悉檀應善修學  言

但住心量觀察三有. 又云令達唯心漸入諸地

者. 謂此一心法門. 是凡聖之本. 迷之墮世間

生死. 悟之證出世菩提. 故先聖曰. 世間不越

三科. 出世不過二果. 二果者卽如上釋成如

來身二轉依果也. 三科者. 卽此五蘊十二處

十八界諸妄心法也. 故云欲得佛身. 應當遠

離. 乃至觀察令達唯心. 於自心宗勸善修學

爾時大慧菩薩摩訶薩(至)藏識海浪法身境界

大慧於此. 雖通請說心意意識五法自性相.

意欲如來且成前問. 是故結請但云. 順諸佛

說藏識海浪法身境界也. 言稱眞實義諸佛

敎心者. 揀非虛妄心識也. 凡言心者. 略示名

體通有四種. 梵音各別□譯亦殊. 一紇利陀

耶. 此云肉團心. 是色身中五藏心也. 如此方

黃庭經五藏論中說. 二緣慮心. 此是八識俱

能緣慮自分境故. 此八各有心數. 亦云心所

於中或無記. 或通善染之殊. 諸經論中自心

所. 法總名心也. 謂善心惡心等. 三質多耶. 此

中              欄

云集起心. 唯是根本第八識也. 積集諸法種

子起現行故. 四乾栗陀耶. 此云貞實心. 亦云

堅實心. 此是眞實心也. 然第八識無別自體.

但是眞心. 以不覺故. 與諸妄想而有和合不

和合義. 和合義者能含染淨目爲藏識. 不和

合者體常不變. 目爲眞如. 卽此離所行相稱

眞實義諸佛敎心也. 雖然四種體同. 迷悟眞

妄義別. 如取眞金. 須明識瓦礫及以僞寶但

盡除之縱不識金. 金體自現

爾時世尊告大慧菩薩摩訶薩言(至)諸色相故

佛言有四因緣眼識轉. 轉生也. 一謂不覺

外塵是自心現而執取故. 二謂無始已來取著

於色妄想熏習不斷故. 三謂識本性. 如是故.

識以了別爲自性故. 四謂樂欲見諸色相故

大慧以此四緣(至)猶如猛風吹大海水  言以

此四緣. 令心水流生轉識浪. 如眼識旣爾. 餘

諸識亦如是. 於一切諸根微塵毛孔. 眼等諸

轉識或頓生. 譬如明鏡現衆生色像. 無有前後

或漸生猶如猛風吹大海水. 前波起後波隨.

言微塵毛孔者. 卽色塵身根也

心海亦爾境界風吹起諸識浪相續不絶言

外塵風擊如來藏心海. 起諸識浪. 造業感報

生死不絶. 亦如之

大慧因所作相非一非異(至)差別境相有意識

生此明諸識展轉互爲因也. 言因所作相

非一非異者. 因卽第八如來藏識也. 所作相

謂七轉識從第八所生也. 非一者諸識行相

不同也. 非異者同皆緣起無自性也. 言業與

生相相繫深縛者. 謂第八識變起根身器界

下              欄

名爲生相. 六七二識無明覆故. 由此執爲實

我實法第六意識引起前五造引滿業. 感諸

異報生死不絶. 故云業與生相. 相繫深縛. 是

皆不了色等諸塵自心妄現. 故五識身轉也.

大慧. 眼等五識與五塵俱時. 或因了別色等

差別境相而意識生也. 是故當知根身塵境

一切諸法. 皆是衆生自心妄識互爲因果之

所現也. 故伽陀云. 諸法於藏識. 識於法亦爾.

更互爲因相. 亦互爲果相

然彼諸識不作是念(至)無差別相各了自境

彼諸識等各了自境者. 此明八識俱能了別

自分境故. 不知唯是自心妄現也. 謂色是眼

識境. 乃至賴耶見分是第七識境. 根身種子

器界是藏識境. 然此八識. 離如來藏無別自

體. 以衆生不知故. 執爲八識之名. 諸佛證得

故. 能成四智之用. 若昧之則八識起執藏之

號. 七識. 得染汚之名. 六識起偏計之情. 五識

徇根塵之相. 若了之賴耶成圓鏡之體. 持功

德之門. 末那爲平等之原. 一自他之性第六

起觀察之妙. 轉正法之輪. 五識興所作之功.

垂應化之[&FFFF]#斯則一心匪動. 識智自分. 不轉

其體但轉其名. 不分其理而分其事

大慧諸修行者入於三昧(至)名爲識滅  上明

諸識展轉爲因. 各了自境. 妄想流注. 欲轉諸

識. 成智用者. 以根本藏識微細難知. 故擧二

乘修劣三昧. 不知諸識習氣種子. 依藏識不

滅. 自謂我滅諸識入於三昧而實未也. 但伏.

六識不取塵境. 彼將爲滅

大慧如是藏識行相微細(至)定慧之力皆不能

經數: 一七九一

經名: 注大乘入楞伽經卷第二

頁數: 四四八

上              欄

知  此顯有能知者. 謂如是諸識所依藏識

行相微細. 唯佛究竟知其邊際. 及住地菩薩

方能分知. 其餘聲聞獨覺外道修行. 而得三

昧智慧. 悉不能了

唯有修行如實行者(至)自心所見能知之耳

言能知難知之. 所以也. 以智慧力了諸地相

善達句義者. 有了因也. 無邊佛所廣集善根

者. 有緣因也. 本有正因由是現前. 自然明見

妄習流注. 故云能知

大慧諸佛行人宴處山林(至)如實修行大善知

識下中上修言隨人分量也. 分別流注卽

上二種生住滅也. 餘義如文. 皆當親. 近善知

識者. 如馬鳴曰. 諸佛法者有因有緣. 因緣具

足乃得成辨. 如木中火性. 是火正因. 若無人

知. 不假方便能自燒木. 無有是處. 衆生亦爾.

唯有正因熏習之力. 不遇諸佛菩薩知識. 示

敎利喜. 慈悲攝護以之爲緣. 能自斷煩惱入

涅槃者. 則無是處

爾時世尊重說頌言  汎論偈頌有四種不

同. 梵音亦異. 仍具八意. 不復備引. 今此直

明其大略. 一但字滿三十二卽爲一頌. 二諷

頌或名直頌. 謂以偈說法不頌長行. 三應

頌. 重頌長行也. 或爲鈍根重說. 或爲後來之

徒. 或爲增明前說. 四集施頌. 謂以少言攝集

多義. 施他誦持故. 今此經內. 於前四中二三

所攝. 然凡言長行偈諷相望. 有五對之例. 謂

有無. 廣略. 離合. 先後. 隱顯. 至文當審詳之

譬如巨海浪斯由猛風起(至)對現境說五  此

頌明前現識之海性自常住爲彼六塵境界之

中              欄

風所飄動故. 此七種識現識之體以爲內因.

六塵境界以爲外緣. 興盛六種[&FFFF]#重相故. 故

云譬如巨海浪. 由斯猛風起. 洪波鼓溟壑. 無

有斷絶時. 藏識海常住. 境界風所動種種諸

識浪. 騰躍. 而轉生  云何名爲境界之風. 其

風形狀當如何耶. 謂靑赤等種種顯色. 能起

眼識. 珂貝等珠出種種勝妙音聲. 能起耳識.

檀乳等香熏布種種[&FFFF]#[&FFFF]#香氣. 能起鼻識. 木

羅石蜜等諸安觸著和種種善美樂具. 能起

身識. 鹹言等味隨其所應出種種味. 能起舌

識現在之花. 未來之果. 種種法塵. 隨爲彼識

所緣境界. 能起意識. 今此文中. 擧塵取識應

審觀察. 彼末那識卽是意識微細分位. 無別

體耳. 如是六塵. 能動心體令使散亂. 譬如猛

風故名爲風故云靑赤等諸色. 珂貝乳石蜜

鹽味衆花果  如是七識. 及與藏識. 同耶異

耶. 非同非異. 離二邊故. 譬如日與光明. 水與

波浪. 非同非異. 七識藏識. 非同非異義. 亦復

如是故云日月與光明. 非異非不異. 意等

七種識應知亦如是. 如海共波浪. 心俱和合

生如是七識. 從何處所. 來入藏識作七種

數. 流轉起動無斷絶時. 如是七轉識不從內

來. 不從外來. 不從中間來. 唯藏識體變作七

識譬如海水. 動作波浪故云譬如海水動. 種

種波浪轉. 藏識亦如是. 種種諸識生. 心意及

意識. 爲諸相故說  如是現識. 及七轉識. 八

種心識. 唯有生滅無常相耶. 亦有實相常住

相耶. 如是八識. 從無始來三際不動. 四相不

遷. 眞實常住. 自性淸淨. 功德滿足. 無有二

下              欄

相. 故云八識無別相. 無能相所相. 譬如海波

浪. 是則無差別. 諸識心如是. 異亦不可得

諸識本寂. 妄塵無體. 由不覺故前五識轉. 覽

現塵境. 第六分別. 起惑造業第七傳送執我

我所. 能廣積集. 同爲能熏第八藏識. 受熏持

種. 積集不亡. 展轉爲因. 流轉不息故云心能

積集業. 意能廣積集. 了別故名識對現境說

五是知離心之境. 文理俱虛. 卽識之塵詮

量有據狂心不歇. 歇卽菩提. 垢淨心明. 本來

是佛

爾時大慧菩薩摩訶薩以頌問曰  自下三重

問答□前而起. 總一十八偈. 各有經家生起.

此卽初番問生起也. 下准此

靑赤諸色像衆生識顯現如浪種種法云何願

佛說上云靑赤等塵發生. 諸識. 如海波浪

皆非一異. 又云心積集等. 行相有殊. 故致斯

問

爾時世尊以頌答曰  靑赤諸色像浪中不可

得言心起衆相開悟諸凡夫 上二句明色卽

是空. 故不可得. 次一句空卽是色. 故起衆相.

下一句釋第三句

而彼本無起自心所取離能取及所取與彼波

浪同  此一偈法合重明靑赤諸色像. 浪中

不可得二句也

身資財安住衆生識所現是故見此起與浪無

差別  色身正報也. 資生財物及安住處依

報也. 此一偈法合重明言心起衆相. 造業感

報依正不同. 皆是衆生自心妄現

爾時大慧復說頌言大海波浪性鼓躍可分別

經數: 一七九一

經名: 注大乘入楞伽經卷第三

頁數: 四四九

上              欄

藏識如是起何故不覺知  此約法喩而難

爾時世尊以頌答曰阿賴耶如海轉識同波浪

爲凡夫無智譬喩廣開演  依彼大海譬喩演

說使愚夫通曉

爾時大慧復說頌言譬如日光出上下等皆照

世間燈亦然應爲愚說實大慧因上言心起

衆相. 開悟諸凡夫. 卽是如來方便不說實法.

故問如日光出時. 等照於萬物. 如來旣出世.

應爲諸愚夫. 平等說眞實

已能開示法何不顯眞實 言如來已爲衆生

開示諸法. 何故不爲愚夫說眞實法

爾時世尊以頌答曰若說眞實者彼心無眞實

(至)心境界亦然  此一頌半上二句法說. 謂非

器不堪聞. 實非不平等. 次三句擧三喩肉彼

心無實. 第三一句以法合喩. 故云亦然

境界不具故次等而轉生(至)無有定次第  次

一頌半言外境緣若不具足內識卽次第轉

生. 故成唯識云. 依止根本識. 諸識隨緣現. 或

俱或不俱. 如波濤依水. 謂緣若同時具足卽

俱現. 如鏡現像無有前後. 此偈明緣不同具

卽次第而轉生也. 以第六識分別諸法塵. 故

云識以能了知. 意緣阿賴耶. 起我我所執. 故

云意復意謂然. 五識隨現塵. 何有定次第

譬如工□師及□師弟子(至)綺煥成衆像  是

二頌言□色本無形. 隨形卽□像. 以肉如來

本無法. 隨機卽說法. 豈得止說一種法也

言說則變異眞實離文字(至)於彼爲非說  此

三頌半正明如來應機說異也. 上二句總標

說意. 次五句謂對利根說一乘眞實法. 次五

中              欄

句謂對餘鈍根說種種如幻法. 一一如文. 下

二句謂所說法不應機者□爲妄語. 故云非

說

譬如衆病人良醫隨授藥如來爲衆生隨心應

量說是一頌又以良醫隨病授藥不受. 肉

如來應量說法有異. 故不得如日平等照物.

以結前問

世間依□者證智所行處外道非境界聲聞亦

復然  依□者卽如來也

注大乘入楞伽經卷第二

注大乘入楞伽經卷第三

復次大慧菩薩摩訶薩(至)通達自心分別之相

能取所取者. 亦云能緣所緣. 謂卽心識見

相二分也. 故華嚴經云能緣所緣力種種法

出生. 餘文意謂欲了知者. 應離色比諸惡覺

觀. 眞實修行也

復次大慧菩薩摩訶薩(至)當勤修學  住智慧

心所住相者. 卽上云通達自心分別之相也

何等爲三所謂無影像相(至)於此三相修行不

捨  言跛驢者. 謂未得無功用慧故以肉之

大慧無影像相者(至)趣佛地故而得生起無

影像相者. 謂無分別智離二取也. 然二乘外

道所習淺陋. 如來常種種訶叱. 於此反取之

者. 欲其□心捨邪入正轍也. 諸佛願持. 相

者. 謂如諸佛皆發弘誓成熟有情嚴淨佛土

也. 自證聖智所趣相者. 謂如來法身自覺聖

下              欄

智相也. 餘文可知

大慧是名上聖智三種相(至)應勤修學  言以

是三相能到如來地. 故勸令修學

爾時大慧菩薩摩訶薩(至)聖智事自性法門

諸菩薩衆心念謂五法三自性八識二無我.

皆是聖人度衆生法門事. 如來上旣說八識

竟. 亦應爲我說百八句差別所依. 五法聖智

事三自性法門衆有此念. 故大慧承諸佛神

力而興是問. 言聖智事者卽五法也

一切如來應正等覺(至)色究竟天成如來身

言自共相者. 且以四諦中苦諦言之. 如苦諦

下三界依正蘊界處等一切諸法. 各各不同

名自相. 苦諦卽名共相. 謂苦諦四門中. 無常

爲一切有爲法共相. 苦爲一切有漏法共相.

空與無我通爲一切法共相. 又如五陰不同

名自相. 共成人身名共相. 界處等亦爾乃至

一切諸法各各又有自共相也. 兜率陀者此

云知足彼天內宮是一生補處菩薩所居也.

色究竟天. 是行滿報佛成正覺處. 餘文悉明

遠離過習. 顯示衆德. 成就如來法身之義. 以

有是利故. 請佛爲說如上 法門

佛言大慧有一類外道(至)於此而生牛有角想

自下如來約牛[&FFFF]#角. 破執名相起妄想見.

此明[&FFFF]#彼二外道計. 謂一外道. 見一切法隨.

因緣滅. 妄起分別想[&FFFF]#無角. 復一. 外道. 見大

種功能. 根身塵境緣未散時. 形量差別. 計牛

有角. 以不了故. 互執異見生決定解

大慧彼墮二見不了唯心(至)一切皆唯分別所

現  此明牒破彼外道見. 文有八句. 上四句

經數: 一七九一

經名: 注大乘入楞伽經卷第三

頁數: 四五○

上              欄

破起見因. 下四句示唯妄現. 故伽陀云知諸

法唯心. 便捨外塵相. 由此息分別. 悟平等眞

空. 思之可了

大慧應知[&FFFF]#角離於有無(至)是故於此不應分

別  此一段經. 上四句總結應離妄. 已下諸

句別徵破也  云何下. 別徵破彼墮無見也.

謂云何[&FFFF]#角離於有無. 破云互因待故. 彼[&FFFF]#

角無. 因牛角有故. 若無牛角. 彼何所因而言

無耶分析下. 次別破彼墮有見也. 謂若執

於牛有角者. 分析牛角. 至於極微. 何有實

體. 而計有耶. 故下偈云. 無因有故無. 是無不

成無有待無亦然. 展轉相因起. 言皆不實也.

聖智所行離彼見者. 謂如實見者. 悉離有見

常見之有. 亦離邪見斷見之無. 是故結勸應

離分別

爾時大慧菩薩摩訶薩(至)比度勸待妄計無耶

大慧因上言[&FFFF]#角等離於有無互因待故.

分析牛角. 乃至極微心不可得. 而爲離彼妄

見. 復問佛言. 彼離見者旣不作牛有角想. 豈

不以比度觀待同妄計言無耶

佛言不以分別(至)非由相待顯[&FFFF]#角無如來

答言. 離妄見者. 不以分別起相觀待以言無

也. 何以故. 彼妄見者. 以妄分別爲生因故. 以

角有無而起分別爲其所依. 旣所依爲因. 卽

妄計有無. 然分別與角. 俱無定性. 離異不異.

離分別者. 非由相待牛角無性顯[&FFFF]#角無

大慧若此分別異□角者(至)執有執無二俱不

成自下再牒破也. 言若此分別定異[&FFFF]#角

者. 則非角因. 若定不異者. 又是因彼而起. 言

中              欄

俱無自性也. 分析牛角. 乃至極微. 心不可得.

異於有角. 而又言無角. 如是分別者. 定非理

也. 謂若以有爲有. 則以無爲無. 有旣不有. 則

無無也. 故云二俱非有. 誰待於誰. 是知牛角

[&FFFF]#角二俱無性. 而對何法言有言無耶. 若相

待不成待有於有故言[&FFFF]#角無者. 不應分別. 不

正因故. 謂有與無爲因. 無尋有爲因此因不

正也. 旣二因不正. 有無兩果理自不成. 故結

破云有無論者執有執無. 二俱不成也

大慧復有外道見色形狀(至)異虛空起於分別

上以析法破牛[&FFFF]#. 此以體法會色空. 謂衆

生所執聞宜不同. 故佛施能治巧拙有異. 亦

是破轉計也. 言又有外道見色形狀質□變

異. 虛空分齊空廓無□. 而生執著謂色異空.

起妄分別者. 此謂如來[&FFFF]#彼計也

大慧虛空是色隨入色種(至)色空分齊應如是

知自下正破也. 佛語大慧空卽是色. 隨入

色種中故. 色外無空也. 色卽是空互爲能所

建立性故. 非色滅空也. 色空分齊應如是

知

大慧大種生時自相各別不住虛空中非彼無

虛空會昔權說重明色空不二也. 謂昔破

外道執有我故. 說有造色從大種生. 自相各

別. 而密顯造色性卽空故. 更無別色而住於

空. 故云不住. 非彼無虛空也

大慧[&FFFF]#角亦爾觀待牛角(至)若待餘物彼亦如

是此又引上牛[&FFFF]#二角以合色空. 類觀諸

法差別妄見. 一一對破. 應知亦爾然諸外

道異計雖多. 不出惡見及無因邪因二種因

下              欄

也. 言惡見者. 謂於諸諦理[&FFFF]#倒推度染慧爲

性. 能障正見招苦爲業. 謂惡見者多受苦故.

此見行相差別有五. 一薩迦耶見. 謂於五取

蘊執我我所. 一切見趣所依爲業. 二邊見.

謂卽於彼隨執斷常. 障處中行出離爲業. 三

邪見. 謂謗因果作用實事. 及非四見諸餘邪

說. 如增上緣名義遍故. 四見取. 謂於諸見及

所依蘊. 執爲最勝能得淸淨. 一切□諍所依

爲業. 五戒禁取. 謂於隨順諸見戒禁. 及所依

蘊. 執爲最勝能得淸淨. 無利勤苦所依爲業.

二種因義. 如下當說

大慧汝應遠離[&FFFF]#角牛角(至)說觀察自心修行

之法佛勸菩薩應常觀察自心所見妄想

之相. 旣自知已. 於一切處轉相傳授. 普使知

病識藥. 令得服行. 至安樂處

爾時世尊卽說頌言心所見無有唯依心故起

(至)自證之境界上五行偈文顯可知. 更不繁

釋此約外道執牛[&FFFF]#角決定有無. 及色空

異. 以破五法中名相妄想竟

爾時大慧菩薩摩訶薩(至)爲漸次淨耶爲頓淨

耶  此就淨衆生心習現流. 五法中次明正

智義. 謂能淨者自覺聖智也. 所淨者自心現

流也

佛言大慧漸淨非頓(至)令離一切有無惡見

上明四漸四頓者. 謂淨衆生自心現流. 其機

大者頓之. 其機小者漸之. 漸者言其權. 頓者

言其實. 權以趨實. 實以導權. 所以聖人開悟

衆生. 或頓或漸權實偏圓未始不相顧者. 庶

使含識隨宜得入也. 又云漸約修行未證入